Държавен вестник, бр. 90, 2014 г., стр. 65

БРОЙ  90	
Д Ъ Р Ж А В Е Н  В Е С Т Н И К 	
СТР.  65  
(2) Полицата за задължителна застрахов-
ка „Гражданска отговорност“ на автомоби-
листите сe издава от застрахователя срещу 
представяне от страна на търговеца по ал. 1 
на удостоверение от компетентните органи 
на Министерството на вътрешните работи, 
от което е виден регистрационният номер на 
комплекта временни табели, които ще бъдат 
предоставени на търговеца.
(3) Гаранционният фонд обезпечава техни-
ческата възможност за издаването на застра-
хователните полици по ал. 1. 
Чл. 9. Застрахователният договор по чл. 8, 
ал.1 се прекратява автоматично:
1.  с изтичане срока на валидност на вре-
менните табели с регистрационен номер и 
разрешението за временно движение;
2. при унищожаване, загубване, кражба 
или отнемане от компетентните органи на 
временните табели с регистрационен номер;
3. прекратяване или смърт на търговеца, 
извършващ внос и продажба на моторни 
превозни средства.
Чл. 10. (1) Застрахователят снабдява лицето, 
което е сключило задължителната застраховка, 
със знак, издаден от Гаранционния фонд по 
чл. 287 от Кодекса за застраховането. 
(2) Знакът по ал. 1 съдържа запазената 
марка на Гаранционния фонд, уникален номер 
и датата, на която изтича срокът на застрахов-
ката. При разсрочено плащане на премията 
знакът по ал. 1 удостоверява и срока, за който 
е платена застрахователната премия.
(3) Знакът по ал. 1 се изработва така, че да 
е само за еднократно използване. Образецът 
и графичната защита на знака се определят 
от съвета на фонда.
(4) Гаранционният фонд поддържа регистър 
на издадените, унищожените, загубените или 
откраднатите знаци. Управителният съвет на 
Гаранционния фонд издава правила за обявя-
ване на изгубени, унищожени или откраднати 
знаци, както и на анулирани знаци.
(5) При изгубване, кражба или унищожа-
ване на знака по ал. 1 застрахователят по 
молба на собственика, ползвателя, държателя 
или водача на моторното превозно средство 
предоставя нов знак, който е валиден до из-
тичането срока на застраховката, съответно 
срока, за който е платена застрахователната 
премия. При предоставянето на нов знак за-
страхователят може да иска заплащането на 
неговата стойност, съответстваща на цената 
по ал. 8.
(6) Гаранционният фонд възлага отпе-
чатването на знака по ал. 1 на изпълнител, 
определен от съвета на фонда.
(7) Застрахователят заявява писмено пред 
Гаранционния фонд необходимия му брой от 
знака по ал. 1.
(8) Застрахователят заплаща заявения от 
него брой от знака по ал. 1 по установената в 
договора между Гаранционния фонд и изпъл-
нителя по ал. 6 цена. Плащането се извършва 
по сметка на изпълнителя.
(9) Застрахователят получава от Гаранцион­
ния фонд заявения брой от знака по ал. 1 след 
представянето на документ, удостоверяващ 
плащането по ал. 8. Гаранционният фонд 
отказва изпълнението на заявка на застрахо-
вател, който не е платил заявен от него брой 
от знака по ал. 1.
Чл. 11. (1) Знакът по чл. 10 представлява 
самозалепващ се стикер с три отрязъка, съ-
ответно № 1, № 2 и № 3, с еднакъв номер и 
контролен талон, като:
1. отрязък № 1 се залепва върху предното 
стъкло на моторното превозно средство от 
страната на водача, така че да е осигурена 
добра видимост;
2. отрязък № 2 се залепва върху екземпляра 
от застрахователната полица, който се отчита 
и съхранява при застрахователя;
3. отрязък № 3 се залепва върху контролния 
талон на обозначеното за това място.
(2) Водачът на моторното превозно сред-
ство е длъжен винаги да носи със себе си 
контролния талон и да го предоставя заедно 
със застрахователната полица при проверка 
от контролните органи.
(3) Погрешно попълнен или погрешно 
перфориран знак или знак с нарушена цялост 
се анулира и се заменя с нов. Анулирането и 
подмяната се извършват от застрахователя.
(4) Номерът на изгубен или откраднат знак 
се обявява за невалиден в Информационния 
център от застрахователя, който го е предос-
тавил. Застрахователите ежедневно предос-
тавят на Гаранционния фонд информация за 
изгубени, откраднати и унищожени знаци за 
предходния ден.
(5) Когато моторното превозно средство 
технологично не разполага с предно стъкло и 
е невъзможно отрязък № 1 от знака да бъде 
залепен на указаното в ал. 1, т. 1 място, съ-
щият отрязък се залепва на застрахователната 
полица, която се носи от водача на моторното 
превозно средство и при проверка се представя 
заедно с контролния талон.
Чл. 12. При настъпване на застрахователно 
събитие, при което са причинени вреди на 
трети лица, застрахованият е длъжен в 7-дневен 
срок писмено да уведоми застрахователя за 
събитието, както и да изпълни задълженията 
си по чл. 270 от Кодекса за застраховането. 
Уведомяването може да се извърши и от ув-
реденото лице.
Чл. 13. (1) Застрахователят е длъжен да 
приеме и регистрира с входящ номер и дата 
всяко уведомление за настъпило застрахова-
телно събитие, както и всяка претенция и да